RESULTATRETTELSER

Der er ofte brug for at rette resultater i divisionsturneringen og andre forbundsturneringer, efter at turneringslederen har forladt spillestedet, især i forbindelse med indtastningsfejl.

Hvis du har et resultat, som du mener bør rettes, er proceduren følgende:

* Du skriver en mail til DBf’s turneringskomite (tuk@bridge.dk). Mailen skal indeholde oplysninger om, hvilket spil der er tale om, de involverede spillere, samt hvorfor resultatet ønskes ændret.
* DBf’s turneringsansvarlige fastslår, hvilket resultat der skal være gældende, eventuelt ved at indhente bekræftelse fra begge sider i sager om indtastningsfejl.
* Korrektionen godkendes af formanden for turneringskomiteen. Herefter bliver resultatet rettet på nettet, og alle involverede får besked.